KIRJALLINEN KYSYMYS E-2688/02 esittäjä(t): Benedetto Della Vedova (NI) komissiolle. Italian tasavalta rikkoo 2. huhtikuuta 1979 annettua neuvoston direktiiviä 79/409/ETY soveltamalla 7. elokuuta 2002 annettua Lombardian alueen lakia nro 18.



Virallinen lehti nro 110 E , 08/05/2003 s. 0090 - 0091



KIRJALLINEN KYSYMYS E-2688/02 esittäjä(t): Benedetto Della Vedova (NI) komissiolle (26. syyskuuta 2002) Aihe: Italian tasavalta rikkoo 2. huhtikuuta 1979 annettua neuvoston direktiiviä 79/409/ETY soveltamalla 7. elokuuta 2002 annettua Lombardian alueen lakia nro 18 Lombardian alueen viranomaiset hyväksyivät 7. elokuuta 2002 annetun aluekohtaisen lain nojalla metsästyskaudella 20022003 direktiivissä 79/409/ETY(1) suojeltujen luonnonvaraisten lintujen metsästyksen seuraavasti: - Passer italiae, Passer montanus ja Sturnus vulgaris -lintujen metsästyksen 1. syyskuuta 30. joulukuuta, jolloin kukin metsästäjä saa ampua 20 lintua päivässä ja enintään 100 lintua vuodessa; - Fringilla coebels ja Fringilla mintifingilla -lintulajien metsästys on sallittu 15. syyskuuta 30. joulukuuta, jolloin kukin metsästäjä saa ampua 5 lintua päivässä ja enintään 40 lintua vuodessa. Euroopan yhteisöjen tuomioistuimen mukaan (tuomio 17. toukokuuta 2001, asia C-159/99) direktiivin 79/409/ETY 9 artiklan 2 kohdassa edellytetään, että viranomainen ilmoittaa 9 artiklan 1 kohdan soveltamisalaan kuuluvien tapausten osalta sen, onko 1 kohdassa säädetyt edellytykset täytetty, sekä sen, missä ja minkä lintujen metsästys voidaan poikkeuksellisesti sallia. [Lintu]direktiivin 9 artiklan 2 kohdan nojalla vastuullisten viranomaisten on lisäksi tutkittava, onko konkreettiseen ongelmaan olemassa muuta tyydyttävää ratkaisua siten, että ei tarvitse turvautua poikkeuksen myöntämiseen. Kyseistä poikkeusta eivät ole myöntäneet edellä mainitut vastuulliset viranomaiset tavanomaisen hallinnollisen menettelyn mukaisesti, vaan se on myönnetty suoraan aluelaissa nro 18/2002. Direktiivissä vaaditut ehdot on toisin sanoen vahvistettu kiistattomana oikeudellisena tosiasiana. Mitä tulee Fringilla coelebs ja Fringilla montifringilla -lajeihin, poikkeuslupaan perustuvaa metsästystä on perusteltu näiden lajien hyvälllä terveydentilalla, mikä on selkeästi direktiivin 9 artiklan 1 kohdan c alakohdan vastaista. Soveltamalla tällaisia aluekohtaisia lakeja, Italian tasavalta tai sen maakunta on jättänyt noudattamatta perussopimuksissa määrättyjä yhteisön oikeusjärjestyksen jäsenyysvelvoitteita hyväksymällä lyhyellä aikavälillä sisällöltään puhtaasti hallinnollisia säännöksiä ja välttääkseen näin yhteisön oikeuden soveltamisen. Aikooko komissio käynnistää EY:n perustamissopimuksen 226 artiklassa tarkoitetun jäsenyysvelvoitteiden noudattamatta jättämistä koskevan menettelyn Italian tasavaltaa vastaan direktiivin 79/409/ETY rikkomisen vuoksi 7. elokuuta 2002 annetun Lombardian aluetta koskevan lain nro 18 soveltamisen osalta? (1) EYVL L 103, 25.4.1979, s. 1. Margot Wallströmin komission puolesta antama vastaus (11. marraskuuta 2002) Luonnonvaraisten lintujen suojelusta 2. huhtikuuta 1979 annetun neuvoston direktiivin 79/409/ETY 9 artiklan mukaan jäsenvaltiot voivat, jollei muuta tyydyttävää ratkaisua ole, poiketa 5, 6, 7 ja 8 artiklasta seuraavin perustein: a) - kansanterveyden ja yleisen turvallisuuden turvaamiseksi, - lentoturvallisuuden turvaamiseksi, - viljelmille, kotieläimille, metsille, kalavesille ja vesistöille koituvan vakavan vahingon estämiseksi, - kasviston ja eläimistön suojelemiseksi; b) tutkimus- ja opetustarkoituksessa, kannan lisäämis- ja uudelleenistutustarkoituksessa sekä tehdäkseen mahdolliseksi näitä varten tapahtuvan kasvatuksen; c) salliakseen tiukasti valvotuissa oloissa ja valikoivasti tiettyjen lintujen pienien määrien pyydystämisen, hallussapitämisen tai muuten asiallisen hyötykäytön. Poikkeuksissa on mainittava: - lajit, joita poikkeukset koskevat, - pyydystämistä tai tappamista varten hyväksytyt välineet, laitteet ja menetelmät, - vaaratekijät sekä ne ajalliset ja paikalliset olot, joissa näitä poikkeuksia voidaan myöntää, - viranomainen, joka on valtuutettu ilmoittamaan, että vaaditut edellytykset täytetään, ja joka päättää, missä laajuudessa ja kuka saa käyttää mitäkin välineitä, laitteita ja menetelmiä, - suoritettavat tarkastukset. Edellä mainitut tiedot huomioon ottaen on kuitenkin syytä huomauttaa, että kyseinen direktiivi ei estä jäsenvaltioita myöntämästä poikkeuslupia tilapäisillä säädöksillä, kunhan ne ovat 9 artiklan 1 ja 2 kohtien perusteiden ja ehtojen mukaisia. Poikkeuslupien olisi perustuttava toimivaltaisen viranomaisen ilmoitukseen, josta käy ilmi, että vaaditut ehdot täyttyvät. Koska komissio ei tässä erityistapauksessa ole tietoinen parlamentin jäsenen mainitsemasta tilanteesta, se toteuttaa tarvittavat toimet kerätäkseen yksityiskohtaisia tietoja tapauksesta ja varmistaakseen perustamissopimuksessa sille määrätyn toimivallan puitteissa, että yhteisön lainsäädäntöä noudatetaan. Jos komissio tulee siihen tulokseen, että tässä erityistapauksessa rikotaan yhteisön lainsäädäntöä, se ei epäröi EY:n perustamissopimuksen valvojan ominaisuudessaan toteuttaa tarvittavia toimenpiteitä, perustamissopimuksen 226 artiklan mukaiset rikkomismenettelyt mukaan luettuina, varmistaakseen yhteisön tätä asiaa koskevan lainsäädännön noudattamisen.